9. การควบคุมภายใน

คณะกรรมการบริษัทมุ่งส่งเสริมให้บริษัทมีระบบควบคุมและตรวจสอบภายในที่รัดกุม เหมาะสม ทันสมัย
และมีประสิทธิภาพเพื่อใช้เป็นเครื่องมือในการบริหารความเสี่ยงและการควบคุมภายใน
โดยได้นำระบบการบริหารความเสี่ยงทั่วทั้งองค์กร (Enterprise Risk Management หรือ
ERM) มาปรับใช้กับธุรกิจของบริษัทและได้แต่งตั้งให้คณะกรรมการตรวจสอบจำนวน 3
คนทำหน้าที่กำกับดูแลระบบรายงานทางการเงินของบริษัทและบริษัทย่อยให้มีการปฏิบัติที่ถูกต้องตามมาตรฐานการบัญชี
รวมถึงข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย กฎหมายที่เกี่ยวข้อง และหลักบรรษัทภิบาลที่ดี
การประเมินการบริหาร ความเสี่ยงและการควบคุม ภายในให้เหมาะสมและมีประสิทธิภาพกำกับดูแล
ระบบงานตรวจสอบให้ได้มาตรฐานการตรวจสอบที่ดี คัดเลือกและเสนอแต่งตั้งผู้สอบบัญชี
รวมทั้งงานอื่นๆ ที่คณะกรรมการบริษัทได้มอบหมายตลอดจนปรับปรุงมาตรการควบคุมต่างๆ
ให้มีความเหมาะสมกับสถานการณ์สิ่งแวดล้อม และความเสี่ยงที่เปลี่ยนแปลง

นอกจากนี้บริษัทยังได้ตระหนักถึงความสำคัญของโครงสร้างการกำกับดูแลกิจการที่ดี
จึงจัดให้มีหน่วยงานตรวจสอบภายในแทนการว่าจ้างผู้ตรวจสอบภายนอก
เพื่อให้ความเชื่อมั่นและคำปรึกษาแก่ฝ่ายบริหารและคณะกรรมการตรวจสอบ
หน่วยงานตรวจสอบภายในมีความเป็นอิสระในการปฏิบัติงานและเสนอความเห็นเกี่ยวกับความเพียงพอ
และประสิทธิภาพของระบบการควบคุมภายในองค์กร
รวมถึงให้ความช่วยเหลือในการปรับปรุงระบบการควบคุมภายในอย่างต่อเนื่อง

สำหรับแผนการตรวจสอบประจำปี และแผนการตรวจสอบระยะยาว (5 ปี)
ได้ถูกจัดทำขึ้นตามวิธีการประเมินความเสี่ยงซึ่งได้รับอนุมัติจากคณะกรรมการตรวจสอบ
แผนดังกล่าวครอบคลุมถึงการประเมินผลของประสิทธิภาพการควบคุมภายในการดำเนินงาน
การรายงานข้อมูลทางการเงิน รวมทั้งการปฏิบัติตามนโยบายของบริษัทและกฎหมายที่เกี่ยวข้อง
โดยสาระสำคัญในการตรวจสอบจะมุ่งเน้นการปรับปรุงประสิทธิภาพ
และความพอเพียงของระบบการควบคุมภายในองค์กร
ทั้งในด้านของกระบวนการจัดหาและเจ้าหนี้การขายการตลาดและการจัดจำหน่าย
การบริหารทรัพยากรบุคคล การบริหารสินค้าคงเหลือ การบัญชีและการเงิน และระบบ SAP (SAP
Post Implementation) เป็นต้น ทั้งนี้
หน่วยงานตรวจสอบภายในจะปฏิบัติงานตามแผนการตรวจสอบและรายงานสรุปผลของการตรวจสอบ
พร้อมทั้งแผนการปรับปรุงของฝ่ายบริหาร
แก่คณะกรรมการตรวจสอบทราบโดยตรงเป็นประจำทุกไตรมาส
เพื่อนำเสนอต่อคณะกรรมการบริษัทต่อไป

จากการประชุมคณะกรรมการบริษัท เมื่อวันที่ 7 พฤษภาคม 2556
ซึ่งมีกรรมการตรวจสอบทุกคนเข้าร่วมประชุมด้วยนั้น
คณะกรรมการบริษัทโดยการพิจารณาความเห็นจากคณะกรรมการตรวจสอบต่อการประเมินระบบควบคุมภายในของบริษัท
มีความเห็นต่อระบบควบคุมภายใน ของบริษัทในแต่ละด้านสำหรับรอบปี 2555-2556 ดังนี้

องค์กรและสภาพแวดล้อม

บริษัทมีโครงสร้างองค์กรและสภาพแวดล้อมที่ส่งเสริมให้การปฏิบัติงานดำเนินไปอย่างมีประสิทธิภาพ
มีการควบคุมอย่างเพียงพอและสามารถแบ่งแยกหน้าที่ความรับผิดชอบของแต่ละฝ่ายได้อย่างเหมาะสม
นอกจากนี้ ยังมีการจัดโครงสร้างองค์กรให้เหมาะสมกับแผนธุรกิจ
รวมทั้งสรรหาพนักงานที่มีคุณภาพตลอดจนมีการส่งเสริมและพัฒนาพนักงานอย่างต่อเนื่องให้เหมาะสมกับการเปลี่ยนแปลงทางธุรกิจ
นอกจากนี้ บริษัทได้กำหนดแผนงานและเป้าหมายทางธุรกิจประจำปี 2556-2557
โดยให้สอดคล้องกับวิสัยทัศน์และเป้าหมายในระยะยาว
แผนงานประจำปีนี้ได้จัดทำขึ้นโดยคำนึงถึงสถานการณ์ทางเศรษฐกิจ สภาพแวดล้อมของตลาด
กลยุทธ์ในการแข่งขัน และความมุ่งมั่นของบริษัทที่จะบรรลุตามเป้าหมายที่กำหนดไว้

การบริหารจัดการความเสี่ยง

บริษัทและบริษัทย่อยดำเนินกิจการตามกรอบในการบริหารจัดการความเสี่ยงซึ่งได้ระบุความเสี่ยงด้านต่างๆ
และแนวทางในการแก้ไขไว้แล้วในระดับบริษัทซึ่งจะช่วยป้องกันไม่ให้มูลค่าของผู้ถือหุ้นถอยถดลงไป
อย่างไรก็ตามในสภาพเศรษฐกิจปัจจุบัน การบริหารจัดการความเสี่ยงจะต้องมุ่งเน้นที่ด้านต่างๆ ดังนี้

• โครงการริเริ่มด้านความปลอดภัยเพื่อรับประกันว่า “ขั้นตอนปฏิบัติงานด้วยความปลอดภัย”
จะต้องเน้นทั้งความปลอดภัยของพนักงานบริษัทและคนงานของผู้รับเหมา

• ปฏิบัติตามมาตรฐานระดับสูงด้านบรรษัทภิบาล
โดยกำหนดให้ผู้มีส่วนได้ส่วนเสียทั้งหมดต้องปฏิบัติตามหลักจรรยาบรรณของกลุ่มบริษัททาทา (TCOC)
อย่างเคร่งครัด เพื่อประโยชน์ของผู้เกี่ยวข้องทุกกลุ่ม มีการใช้นโยบายส่งเสริมให้มี
“การแจ้งเบาะแส” มีเจ้าหน้าที่ดูแลด้านจรรยาบรรณคอยแก้ไขปัญหาข้อร้องเรียนที่ “ไม่เปิดเผยตัว”
และมีการกำหนดกลไกที่เหมาะสมในการตรวจสอบการทุจริต และประพฤติมิชอบ

•
หน่วยงานตรวจสอบภายในกำหนดให้ฝ่ายบริหารจัดการต้องรับรองว่าจะมีการควบคุมที่เพียงพอเพื่อที่จะบริหาร
และ/หรือบรรเทาความเสี่ยงซึ่งสามารถส่งผลกระทบกับผลประกอบการทางธุรกิจของบริษัท
ปัจจัยความเสี่ยงต่างๆ ยังมาจากข้อมูลความห่วงใยและความคาดหวังของผู้มีส่วนเกี่ยวข้อง
การประเมินตรวจสอบเรื่องความเสี่ยงจึงมีพื้นฐานจากสภาพความเป็นจริง
และการเปลี่ยนแปลงของสภาพแวดล้อม และจากประสบการณ์ในการตรวจสอบ
ซึ่งถือว่าเป็นเครื่องมือตรวจสอบที่ช่วยจัดลำดับความสำคัญด้านที่ควรตรวจสอบและวางแผนการตรวจสอบ
โดยคณะกรรมการตรวจสอบจะอนุมัติแผนงานตรวจสอบประจำปีซึ่งแสดงขอบเขตปัจจัยและความเสี่ยงด้านสำคัญที่จะต้องตรวจสอบ
หน่วยงานตรวจสอบภายใน และ
ผู้ตรวจสอบบัญชีจะดำเนินการประเมินการบริหารจัดการความเสี่ยงตามข้อมูลและรายละเอียดที่ได้รับจากฝ่ายบริหาร

• มีการประมาณการกระแสเงินสดและทบทวนผลการประกอบการอย่างสม่ำเสมอ
(รายไตรมาสในการประชุมกรรมการบริษัท)
เพื่อให้มั่นจะว่าจะมีเงินสดเพียงพอในการดำเนินธุรกิจอย่างต่อเนื่อง

ในการนี้
คณะกรรมการมีความเห็นว่าการปฏิบัติงานในด้านการบริหารจัดการความเสี่ยงอยู่ในระดับที่สามารถรับได้

การควบคุมการปฏิบัติงานของฝ่ายบริหาร

บริษัทได้กำหนดนโยบายและขั้นตอนการปฏิบัติงานที่เหมาะสมกับการดำเนินธุรกิจอย่างมีประสิทธิภาพ
ได้แก่ กำหนดขอบเขต อำนาจหน้าที่ และอำนาจอนุมัติของฝ่ายบริหารแต่ละระดับไว้อย่างชัดเจน
มีการติดตามดูแลการดำเนินงานของบริษัทและบริษัทย่อยเป็นประจำและสม่ำเสมอ
รวมถึงมีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหารและบุคคลเกี่ยวข้องที่เพียงพอและรัดกุม

ระบบข้อมูลสารสนเทศและการสื่อสารข้อมูล

บริษัทนำเสนอข้อมูลที่ถูกต้อง ครบถ้วน
มีเนื้อหาที่จำเป็นและสำคัญต่อการตัดสินใจของคณะกรรมการบริษัท
มีการบันทึกรายงานการประชุมอย่างละเอียดทุกครั้ง นอกจากนี้
มีการจัดเก็บเอกสารสำคัญและเอกสารบัญชีตามที่กฎหมายกำหนด
พร้อมทั้งมีระบบการจัดเก็บและช่องทางการสื่อสารที่มีความเป็นปัจจุบัน ทันเวลา
และง่ายต่อการเข้าใจ

ระบบการติดตาม

บริษัทจัดให้มีการประชุมผู้บริหารเป็นประจำทุกเดือน
เพื่อติดตามผลการดำเนินงานและเปรียบเทียบกับเป้าหมายที่กำหนดไว้
และได้นำเสนอต่อที่ประชุมคณะกรรมการตรวจสอบ
และคณะกรรมการบริษัทเป็นประจำทุกไตรมาสโดยมีการวิเคราะห์ถึงสาเหตุ
และกำหนดมาตรการแก้ไข และการเสนอแนะให้ปรับปรุงโดยฝ่ายบริหารต่อไป
และจะมีการแจ้งผลการปฏิบัติงานตามแผนที่กำหนดต่อที่ประชุมกรรมการบริษัทอย่างสม่ำเสมอ